Komission asetus (EY) N:o 1352/98, annettu 26 päivänä kesäkuuta 1998, tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1222/94 muuttamisesta



Virallinen lehti nro L 184 , 27/06/1998 s. 0025 - 0028



KOMISSION ASETUS (EY) N:o 1352/98, annettu 26 päivänä kesäkuuta 1998, tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1222/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1), sellaisena kuin se on muutettuna asetuksella (EY) N:o 1097/98 (2), ja erityisesti sen 8 artiklan 3 kohdan ensimmäisen alakohdan, sekä katsoo, että tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 30 päivänä toukokuuta 1994 annetuissa komission asetuksessa (EY) N:o 1222/94 (3), sellaisena kuin se on viimeksi muutettuna asetuksella (EY) N:o 1909/97 (4), vahvistetaan tiettyjen maitotuotteiden rinnastamista täysmaitojauheeseen koskevat säännöt; näihin sääntöihin on tehtävä joitakin muutoksia, jotta eri maitotuotteisiin mahdollisesti sovellettavat vientituen määrät voidaan tasapainottaa paremmin ja ottaa huomioon maitotuotteiden luokitus yhteisessä tullinimikkeistössä, todistusten hallinnointi ja käyttö voidaan tehdä joustavammaksi perustuotteiden luetteloa yksinkertaistamalla; on tarpeen vahvistaa tarpeelliset muuntamissäännöt sitä varten, että perustuotteita poistetaan, sokerin yhteiseen markkinajärjestelyyn kuuluvien sokerituotteiden vientituet on laskettava näiden tuotteiden sokeripitoisuuden perusteella; rinnastussääntöjen vahvistamisessa on otettava huomioon näihin tuotteisiin sovellettava vientituki, kun tuotteet viedään sellaisenaan, ja valkoiseen sokeriin sovellettava vientituki, kun sokeri viedään sellaisenaan pieninä määrinä, joihin ei sovelleta tarjouskilpailujärjestelmää, vientituen määrät on vahvistettava joka kuukausi ottaen huomioon neuvoston asetuksen (ETY) N:o 1766/92 (5), sellaisena kuin se on viimeksi muutettuna komission asetuksella (EY) N:o 923/96 (6), 13 artiklan 1 kohdan 2 alakohdassa ja asetuksen (EY) N:o 1222/94 1 artiklassa tarkoitettujen muiden asetusten vastaavissa artikloissa vahvistettu vientituen enimmäismäärä; näitä enimmäismääriä sovelletaan yleensä perustamissopimuksen liitteeseen II kuulumattomina tavaroina vietävien maataloustuotteiden vientituen vahvistamista edeltävän kuukauden lopusta; perustamissopimuksen liitteeseen II kuulumattomina tavaroina vietävien maataloustuotteiden vientituet olisi sen vuoksi julkaistava samaan aikaan kuin erittäin paljon alkuperästä muistuttavassa muodossa mutta silti perustamissopimuksen liitteeseen II vielä kuuluvina tuotteina vietävien maataloustuotteiden vientituet, ja tässä asetuksessa säädetyt toimenpiteet ovat liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1222/94 seuraavasti: 1) Korvataan 1 artiklan 2 kohdan d ja e alakohdassa luku "40 %" luvulla "45 %". 2) Poistetaan 1 artiklan 2 kohdan g alakohta ja lisätään seuraavat alakohdat: "g) CN-koodiin 1006 20 kuuluva esikuorittu riisi rinnastetaan CN-koodiin 1006 30 kuuluvaan valkaistuun riisiin. h) - CN-koodiin 1701 11 90 tai 1701 12 90 kuuluva raakasokeri (ruoko- tai juurikassokeri), joka sisältää kuivana polarimetrisesti määritettynä vähintään 92 painoprosenttia sakkaroosia, - CN-koodiin 1701 91 00 ja 1701 99 90 kuuluvat sokerit, - asetuksen N:o 1785/81 1 artiklan 1 kohdan d alakohdassa tarkoitetut tuotteet (*), - asetuksen N:o 1785/81 1 artiklan 1 kohdan f ja g alakohdissa tarkoitetut tuotteet (*) ja - asetuksen N:o 1785/81 1 artiklan 1 kohdan h alakohdassa tarkoitetut tuotteet, jotka ovat asetuksessa (ETY) N:o 1785/81 ja asetuksessa (EY) N:o 2135/95 (**) säädettyjen vaatimusten mukaisia, rinnastetaan CN-koodiin 1701 99 10 kuuluvaan valkoiseen sokeriin, jotta niille voidaan myöntää vientitukea, kun niitä viedään sellaisenaan. (*) Lukuunottamatta asetuksen (ETY) N:o 1766/92 soveltamisalaan kuuluvista tuotteista osittain valmistetut seokset. (**) EYVL L 214, 8.9.1995, s. 16." 3) Korvataan 3 artiklan 1 kohdan a alakohdan viidennessä ja kuudennessa luetelmakohdassa luku "26 %" luvulla "27 %". 4) Lisätään 3 artiklan 1 kohdan a alakohtaan seuraavat luetelmakohdat: "- sataa kilogrammaa 2 kohdan g alakohdassa tarkoitettua pyöreäjyväistä esikuorittua riisiä vastaa 77,5 kilogrammaa pyöreäjyväistä valkaistua riisiä, - sataa kilogrammaa 1 artiklan 2 kohdan g alakohdassa tarkoitettua keski- tai pitkäjyväistä esikuorittua riisiä vastaa 69 kilogrammaa pitkäjyväistä valkaistua riisiä, - sataa kilogrammaa 1 artiklan 2 kohdan h alakohdan ensimmäisessä luetelmakohdassa tarkoitettua raakasokeria vastaa 92 kilogrammaa valkoista sokeria, - sataa kilogrammaa 1 artiklan 2 kohdan h alakohdan toisessa luetelmakohdassa tarkoitettua sokeria vastaa 1 kg valkoista sokeria sakkaroosin painoprosenttia kohden, - sataa kilogrammaa 1 artiklan 2 kohdan h alakohdan kolmannessa luetelmakohdassa tarkoitettua tuotetta, joka on asetuksen (EY) N:o 2135/95 vaatimusten mukaista, vastaa 1 kilogrammaa valkoista sokeria sakkaroosin painoprosenttia kohden (johon lisätään tarpeen mukaan muiden sokerin pitoisuus laskettuna sakkaroosina), joka määritetään edellä mainitun 3 artiklan mukaisesti, - sataa kilogrammaa 1 artiklan 2 kohdan h alakohdan neljännessä luetelmakohdassa tarkoitetun isoglukoosin tai isoglukoosisiirapin kuiva-ainetta (joka määritetään asetuksen (EY) N:o 2135/95 5 artiklan mukaisesti), joka on asetuksen (EY) N:o 2135/95 5 artiklan vaatimusten mukaista, vastaa 100 kilogrammaa valkoista sokeria, - sataa kilogrammaa 1 artiklan 2 kohdan h alakohdan viidennessä luetelmakohdassa tarkoitettujen tuotteiden kuiva-ainetta, joka on asetuksen (EY) N:o 2135/95 6 artiklan vaatimusten mukaista, vastaa 100 kilogrammaa valkoista sokeria." 5) Poistetaan 3 artiklan 1 kohdan b alakohdan ii alakohta. 6) Korvataan 4 artiklan 1 kohdan ensimmäinen alakohta seuraavasti: "1. Myyntituen määrä vahvistetaan kuukausittain 100 kilogrammaa perustuotetta kohden asetuksen (ETY) N:o 1766/92 13 artiklan 3 kohdassa ja 1 artiklan 1 kohdassa tarkoitettujen muiden asetusten vastaavissa artikloissa tarkoitetuilla edellytyksillä." 7) Poistetaan 5 artiklan 2 kohdan neljäs alakohta. 8) Korvataan liite A tämän asetuksen liitteenä olevalla liitteellä A. 9) Lisätään liitteeseen E a) seuraavat kohdat: >TAULUKON PAIKKA> b) Poistetaan CN-koodiin 2302 30 liittyvä kohta (leseet, lesejauhot ja muut viljan seulomisessa, jauhamisessa tai muussa käsittelyssä syntyneet jätetuotteet, myös pelleteiksi valmistetut). 2 artikla Tämä asetus tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Asetusta sovelletaan 1 päivästä lokakuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 1998. Komission puolesta Martin BANGEMANN Komission jäsen (1) EYVL L 318, 20.12.1993, s. 18 (2) EYVL L 157, 30.5.1998, s. 1 (3) EYVL L 136, 31.5.1994, s. 5 (4) EYVL L 268, 1.10.1997, s. 20 (5) EYVL L 181, 1.7.1992, s. 21 (6) EYVL L 126, 24.5.1996, s. 37 LIITE "LIITE A >TAULUKON PAIKKA>